Z mostom, šulskej třěchu a dalšimi předewzaćemi so radźićeljo zaběrali
Pančicy-Kukow (SN/MWj). Telko twarnišćow kaž tuchwilu w gmejnje Pančicy-Kukow hižo dołho njebě. A tež přichodnje drje jich mjenje njebudźe. Znajmjeńša dyrbjachu so čłonojo gmejnskeje rady na swojim wčerawšim posedźenju z najwšelakorišimi tuchwilnymi a přichodnymi twarskimi projektami zaběrać.
Tak přepodachu Budyskemu inženjerskemu běrowej Exner & Schramm nadawk, wottorhać mały a hižo dlěši čas zawrjeny móst nad Klóšterskej wodu při bywšim hosćencu w Pančicach-Kukowje. Tón planuje tohorunja wutwar statneje dróhi S 100 a nowotwar hłowneho mosta nad Klóšterskej wodu, štož ma so klětu zwoprawdźić. Tuž je rozumne, zo ma samsny běrow tež wottorhanje mjeńšeho mosta w swojej ruce, argumentowaše wjesnjanosta Markus Kreuz (CDU).
ces_Latn szl_Latn szl_Latn